**AGENȚIA PENTRU PROTECȚIA MEDIULUI MEHEDINȚI**

Nr. ................ / ....................

**Decizia etapei de încadrare**

Proiect

Ca urmare a solicitării de emitere a acordului de mediu adresate de PUCALEV IGOR, cu domiciliul în localitatea Drobeta Turnu Severin, str. Traian, nr.73, județul Mehedinți, înregistrată la APM Mehedinţi cu nr. 7813 din 11.06.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de ..........2024 că proiectul "**Elaborarea documentației pentru autorizarea executării lucrărilor de desființare locuință S+P+C1 și construire locuință cu regim de înălțime Dp+P, trei cabane lemn – parter de destinația căsuțe de vacanță, anexă gospodărească cu destinația grajd, fosă septică și împrejmuire teren**" propus a fi amplasat în intravilanul comunei Malovăț, sat Colibași, CF nr. 51783, judeţul Mehedinţi;

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.10 lit b) – "proiecte de dezvoltare urbană..."

b) dimensiunea și concepția întregului proiect: terenul pe care se propune realizarea investiției are o suprafață de 7211 mp, este proprietatea privată a titularului, se află în intravilanul comunei Malovăț, satul Colibași, C.F. nr. 51783, T163, P15/1, 17/1, 19/1, conform P.U.G. aprobat prin H.C.L. Malovăț nr. 3/2004 și prelungită prin hotărârea Consiliului Local al comunei Malovăț nr. 18/2016.

Terenul se află situat în UTR21, subzona L și se învecinează la Vest cu DN 67 – acesta reprezentând calea de acces pietonal și auto.

Suprafață teren 7211 mp din care o parcelă cu suprafața de 891,00 mp are folosință curți construcții și o parcelă cu suprafața de 6320,00 mp cu folosință arabil.Terenul are o formă trapezoidală cu un front de 133,89 m deschidere la D.N. 67. În prezent terenurile încvecinate sunt terenuri fără construcții.

Prin acest proiect se propune:

-desființarea corpului C1 existent pe amplasament cu suprafața construită de 62,80 mp - cu destinația de locuință, aflat în stare avansată de degradare;

-construirea unei locuințe cu regim de înălțime Dp+P cu suprafața construită de 121,50 mp, având următoarea compartimentare – demisol – living, baie, casa scării; parter – living, loc de luat masa+chicinetă, 2 dormitoare, baie, casa scării;

- construirea a trei cabane cu regim de înălțime parter, fiecare având o suprafață construită de 37,26 mp, având următoarea compartimentare – living, dormitor, chicinetă, baie;

Atât locuința cât și cabanele vor fi alimentate cu apă din rețeaua centralizată a localității existent[ de-a lungul D.N. 67.

Apele uzate menajere provenite de la acestea vor fi conduse într-un bazin etanș vidanjabil.

- anexă gospodărească cu destinația grajd – va adăposti un număr de patru cai, anexa având regimul de înălțime parter și suprafața construită de 112,70 mp.

Grajdul va fi format din 4 boxe pentru cai, coridor, spații depozitare hrană, spații depozitare echipamente. Grajdul va fi alimentat cu apă din rețeaua centralizată a localității – în vederea întreținerii curățeniei. De o parte și de alta a coridorului vor fi prevăzute rigole cu grătar pentru preluarea apelor uzate provenite de la igienizarea grajdului și fracția lichidă din dejecțiile animalelor.

Printr-o rețea exterioară de canalizare aceste ape și dejecții lichide vor fi dirijate către un bazin etanș vidanjabil – bazin diferit de bazinul etanș ce preia apele de la locuință și cabane.

-platformă pentru stocarea dejecțiilor de la cai va avea dimensiunile de 8,0x3,50 m și suprafața de 28,00 mp. Platforma va fi betonată și se va folosi pentru depozitarea fracției solide a dejecțiilor în vederea realizării de compost sau îngrășământ, va fi acoperită și prevăzută perimetral cu rigole protejate cu grătare metalice, prin care se va scurge fracția lichidă a dejecțiilor ce va fi dirijată către bazinul etanș vidanjabil care preia și apele de la grajd.

Cele două bazine vidanjabile se vor curăța periodic. Pe amplsament a fost prevăzută și o cale de acces carosabil separat.

-împrejmuirea se va realiza pe toate cele patru laturi ale terenului, va fi realizată cu fundație, soclu și stâlpi din beton și închideri cu panouri din confecții metalice și lemn.

c) cumularea cu alte proiecte: nu este cazul;

d) utilizarea resurselor naturale, în special a solului, a terenurilor, a apei şi a biodivesităţii:

fier beton, beton, materiale locale, balast, combustibili  pentru utilaje, uleiuri, conductori electrici, subansambluri, țevi PVC, etc. achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri menajere.

f) poluarea și alte efecte negative:

* AER: pe perioada execuţiei lucrărilor, sursele de poluare a aerului atmosferic sunt reprezentate de:
* transport materii prime, materiale, scule, muncitori – generează emisii slabe de praf în atmosferă – emisii specifice arderilor motoarelor cu combustie internă, lucrările de construcții propiuzise;
* pe perioada de funcţionare – nu este cazul dacă se respectă condițiile impuse prin prezentul act;
* APĂ:pe perioada execuției sursele de poluare ale emisarului/pânzei freatice pot fi poluări accidentale cu produse petroliere sau uleiuri minerale provenite de la utilajele de execuție;
* pe perioada de funcţionare – nu este cazul dacă se respectă condițiile impuse în prezentul act;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* pe perioada de funcţionare – nu este cazul dacă se respectă condițiile impuse prin prezentul act;
* ZGOMOT:zgomotul și alte surse de disconfort pot apărea de la utilaje doar în timpul executării proiectului;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice conform informațiilor științifice: nu este cazul. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, conform punctului de vedere exprimat de online în data de 28.06.2024 de Direcția de Sănătate Publică Mehedinți. Pentru acest proiect titularul a obținut Notificare asistență de specialitate nr. 5291/22.05.2024 emisă de Direcția de Sănătate Publică Mehedinți.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este teren intravilan proprietate privată conform actului de dezlipire și contractului de vânzare nr.43/11.01.2024;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, pământ, balast, nisip, lemn, etc. - în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în afara oricărei arii naturale protejate – conform punctului de vedere nr. 291/12.06.2024 emis de Biroul Calitatea Factorilor de Mediu din cadrul Agenției pentru Protecția Mediului Mehedinți;

5.zone clasificate sau protejate conform legislațieiîn vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în intravilanul localității Colibași, comuna Malovăț – într-o zonă slab populată;

8.peisajele și situri importante din punct de vedere istoric, cultural sau arheologic:

conform punctului de vedere emis online în data de 05.07.2024 emis de Direcţia Județeană pentru Cultură Mehedinţi – nu este necesară procedura de avizare.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, şi numai în perioada de execuție ;
2. natura impactului:

* la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor, materiilor prime, etc.;
* de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor, a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;

1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la aproximativ 24 luni;
5. cumularea impactului cu impactul altor proiecte existente și/sau aprobate: nu este cazul;
6. posibilitatea de reducere efectivă a impactului: se vor respecta condiţiile de realizare impuse prin prezentul act.
7. observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul Piața Severineană(28.06.2024), anunț solicitare acord de mediu - la sediul Primăriei Malovăț (nr. 3088 din 28.06.2024), anunț pentru luarea deciziei etapei de încadrare – în publicația Obiectiv Mahedințean (08.02.2024), anunț pentru luarea deciziei etapei de încadrare – la sediul Primăriei Dubova (nr. 1486 din 09.04.2024) și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 26.06.2024 și anunț luarea deciziei etapei de încadrare și draftul deciziei etapei de încadrare – postat în data de 09.04.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr.49/2011, urmând a fi implementat în intravilanul localității Colibași, comuna Malovăț, în afara oricărei arii naturale protejate – conform punctului de vedere nr. 291/12.06.2024 al Biroului Calitatea Factorilor de Mediu din cadrul Agenției pentru Protecția Mediului Mehedinți.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut punctul de vedere al A.N.A.R. – S.G.A. Mehedinți transmis online în data de 05.07.2024 – nu necesită solicitarea și obținerea actului de reglementare din punct de vedere a apelor.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

- în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din surse controlate iar grupul sanitar (toaletă ecologică) se va vidanja numai cu firme autorizate;

- lucrările se vor executa numai pe terenuri reglementate din punct de vedere juridic;

- nu vor fi evacuări de ape uzate în corpurile de apă;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

- nu se vor bloca căile de acces cu materii prime/auxiliare/materiale/scule/utilaje /organizări de șantier;

- platforma de dejecții va fi amplasată astfel încât să se evite producerea oricărui disconfort vecinilor;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

- având în vedere configurația terenului - se vor lua toate măsurile în vederea evitării alunecărilor de teren;

-după terminarea lucrărilor suprafața ocupată – va fi adusă la starea iniţială;

- bazinele etanșe vidanjabile care preiau apele uzate menajere cât și de la grajduri se vor amplasa la o distanță de cel puțin 10 m față de cea mai apropiată locuință și sursă de apă;

- bazinele etanșe vidanjabile se vor goli periodic prin grija titularului – numai cu o societate autorizată în acest sens;

- titularul are obligația de a verifica periodic etanșeitatea bazinelor și a platformei pentru stocarea dejecțiilor;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit; dacă este cazul se vor folosi amortizoare de zgomot pentru utilajele generatoare de zgomot;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte;

-deşeurile menajere vor fi preluate de către un operator de salubritate zonală, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort locuitorilor din zonă ;

-după executarea lucrărilor de investiţii amplasamentul va fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA | .........07.2024 |  |
| Întocmit: Amalia EPURAN | Consilier sup.AAA | ............07.2024 |  |

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA |  |  |
| Întocmit: Amalia EPURAN | Consilier sup.AAA |  |  |